**SKLEP O USTANOVITVI**

**CENTRA ZA IZOBRAŽEVANJE, SVETOVANJE IN MEDIACIJO GOSPODARSKE ZBORNICE SLOVENIJE – predlog**

Strateški svet za kolektivno dogovarjanje, ki spremlja potek in izvajanje kolektivnega dogovarjanja na ravneh dejavnosti in usmerja njegovo kakovostno izvajanje, na podlagi družbene odgovornosti Gospodarske zbornice Slovenije kot delodajalske organizacije, kar zajema tudi odgovoren odnos do zaposlenih z vidika vzpostavitve ustrezne komunikacije in kakovostnih odnosov med delodajalci in zaposlenimi, s korespondenčnim sklepčnim glasovanjem, zaključenim 8.7.2021, sprejema naslednji

**sklep o ustanovitvi**

**Centra za izobraževanje, svetovanje in mediacijo Gospodarske zbornice Slovenije**

1. Ustanovi se **Center za izobraževanje, svetovanje in mediacijo** GZS (Center) kot organizacijska oblika delovanja GZS, ki deluje pod okriljem Strateškega sveta za kolektivno dogovarjanje. Vsebina delovanja Centra je področje mirnega reševanja delovnopravnih sporov.
2. Dejavnosti Centra so:

* *izobraževanje tistih*, ki izvajajo kolektivno dogovarjanje, in mediatorjev, ki izvajajo proces mirnega reševanja delovnopravnih sporov;
* *svetovanje* glede poteka procesa mediacije pogajalskim skupinam in zainteresiranim osebam pred uvedbo mediacijskega postopka;
* *zagotavljanje mediacij* prek liste mediatorjev.

1. Center ima svojo organizacijsko strukturo, ki obsega: Informacijsko točko, Svet Centra, Strokovni kolegij, Listo mediatorjev, Listo strokovnjakov, vodjo Centra.

Naloge Sveta Centra opravlja Delovna skupina Strateškega sveta za kolektivno dogovarjanje. Naloge vodje Centra opravlja sekretar Strateškega sveta za kolektivno dogovarjanje.

Center strokovno sodeluje s Pravno službo ter Službo za izobraževanje in kadre.

1. **Svet Centra** sprejme:

* Program delovanja in promocije
* Pravilnik o organizaciji in delovanju Centra
* Pravilnik o postopku mediacije (redni postopek in e-mediacija)
* Kodeks izobraževalcev in mediatorjev
* Tarifo delovanja
* Imenuje listi izobraževalcev in mediatorjev ter postavi kriterije za listi

1. **Strokovni kolegij** obsega od tri do pet internih in zunanjih strokovnjakov s področij vodenja mediacije ter poteka kolektivnih pogajanj in delovnega prava, ki zagotavljajo strokovno raven delovanja Centra.
2. GZS za delovanje Centra zagotavlja:

* prostorsko in kadrovsko delovanje informacijske točke
* prostore in drugo infrastrukturo za potek izobraževanj ter
* prostore in drugo infrastrukturo za vodenje mediacijskih postopkov.

Stranke krijejo stroške mediacijskih postopkov po veljavni tarifi.

1. Svet Centra tekoče poroča koordinatorju Strateškega sveta o svojem delu; najmanj enkrat na leto Center poroča Strateškemu svetu za kolektivno dogovarjanje.
2. Center redno skrbi za promocijo svojega delovanja.
3. Ta sklep se objavi na spletni strani GZS.

Koordinator Strateškega sveta za kolektivno dogovarjanje

**Mitja Gorenšček**

V Ljubljani, dne 8.7.2021